Projektas


ŠIAULIŲ MIESTO SAVIVALDYBĖS TARYBA 

SPRENDIMAS
DĖL PRITARIMO ĮGYVENDINTI PROJEKTĄ „PAPILDOMŲ MAISTO / VIRTUVĖS ATLIEKŲ APDOROJIMO PAJĖGUMŲ SUKŪRIMAS ŠIAULIŲ REGIONE“

2025 m. ...................... d. Nr. 
Šiauliai


Vadovaudamasi Lietuvos Respublikos vietos savivaldos įstatymo 6 straipsnio 31 punktu, Pažangos priemonės Nr. 02-001-06-10-02 „Skatinti atliekų perdirbimą ir antrinių žaliavų naudojimą“ veiklos „Maisto ir virtuvės atliekų perdirbimo pajėgumų plėtra“ projektų finansavimo sąlygų aprašo, patvirtinto Lietuvos Respublikos aplinkos ministro 2023 m. balandžio 27 d. įsakymu Nr. D1-124 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-10-02 „Skatinti atliekų perdirbimą ir antrinių žaliavų naudojimą“ įgyvendinimo“, 1, 6 ir 9 punktais, Šiaulių miesto savivaldybės taryba  nusprendžia:
. Pritarti:
. projekto „Papildomų maisto / virtuvės atliekų apdorojimo pajėgumų sukūrimas Šiaulių regione“ (toliau – Projektas) įgyvendinimui;
. Projekto įgyvendinimo plano Europos Sąjungos fondų lėšoms gauti teikimui.
. Skirti Projektui įgyvendinti ne mažiau kaip 15 procentų tinkamų finansuoti Projekto įgyvendinimo išlaidų, jas tarp savivaldybių paskirstant pagal jų turimą VšĮ Šiaulių regiono atliekų tvarkymo centro dalininko balsų skaičių ir nenumatytų ar netinkamų finansuoti, tačiau Projektui įgyvendinti būtinų išlaidų dalį, tenkančią Šiaulių miesto savivaldybei Projekte. Papildomas finansavimas gali būti skiriamas tik pasirašius papildomą susitarimą prie sutarties, nurodytos šio sprendimo 5 punkte. 
. Pritarti, kad VšĮ Šiaulių regiono atliekų tvarkymo centras įgyvendintų Projektą.
. Pritarti, kad Šiaulių miesto savivaldybės administracija Projekte dalyvautų partnerio teisėmis.
. Pritarti Jungtinės veiklos (partnerystės) sutarčiai (pridedama).
. Pavesti Šiaulių miesto savivaldybės administracijos direktoriui pasirašyti su viešąja įstaiga Šiaulių regiono atliekų tvarkymo centru Jungtinės veiklos (partnerystės) sutartį.
. Pritarti, kad nuosavybės teisę į Projekto įgyvendinimo metu sukurtą turtą įgytų VšĮ Šiaulių regiono atliekų tvarkymo centras. 
. Pasibaigus Projekto finansavimui, penkerius metus užtikrinti investicijų ir veiklos vykdymo tęstinumą laikantis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl projektų administravimo ir finansavimo taisyklių patvirtinimo“, reikalavimų.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.


Savivaldybės meras                                                                                    
